
Vă înaintăm, alăturat, raportul asupra proiectului de de Lege pentru ratificarea celui de-al doilea Protocol semnat la Bruxelles, la 6 decembrie 2022, de modificare a Convenției între România și Marele Ducat de  Luxemburg pentru evitarea dublei impuneri şi prevenirea evaziunii fiscale cu privire la impozitele pe venit şi avere, semnată la Luxemburg la 14 decembrie 1993, aşa cum a fost modificată de Protocolul şi Protocolul adiţional semnate la Luxemburg la 4 octombrie 2011, trimis Comisiei pentru buget, finanțe și bănci spre dezbatere pe fond, cu adresa nr. PLx 373/2023 din 30 mai 2023, Camera Deputaților fiind prima Cameră sesizată. 
În raport cu obiectul și conținutul său, proiectul de Lege face parte din categoria legilor ordinare.


VICEPREŞEDINTE,
Călin-Ioan BOTA

RAPORT

asupra proiectului  de Lege pentru ratificarea celui de-al doilea Protocol semnat la Bruxelles, la 6 decembrie 2022, de modificare a Convenției între România și Marele Ducat de  Luxemburg pentru evitarea dublei impuneri şi prevenirea evaziunii fiscale cu privire la impozitele pe venit şi avere, semnată la Luxemburg la 14 decembrie 1993, aşa cum a fost modificată de Protocolul şi Protocolul adiţional semnate la Luxemburg la 4 octombrie 2011

În conformitate cu prevederile art. 95 din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, cu proiectul de Lege pentru ratificarea celui de-al doilea Protocol semnat la Bruxelles, la 6 decembrie 2022, de modificare a Convenției între România și Marele Ducat de  Luxemburg pentru evitarea dublei impuneri şi prevenirea evaziunii fiscale cu privire la impozitele pe venit şi avere, semnată la Luxemburg la 14 decembrie 1993, aşa cum a fost modificată de Protocolul şi Protocolul adiţional semnate la Luxemburg la 4 octombrie 2011.

	Conform prevederilor art.75 din Constituția României, republicată, și ale art.92 alin. (8) punctul 1  din Regulamentul Camerei Deputaților, republicat,  Camera Deputaților este prima Cameră sesizată.
La dezbaterea proiectului de Lege s-a avut în vedere avizul favorabil al Consiliului Legislativ.
Proiectul de Lege supus dezbaterii vizează ratificarea de către Parlamentul României a celui de-al doilea Protocol semnat la Bruxelles, la 6 decembrie 2022, de modificare a Convenţiei între România şi Marele Ducat de Luxemburg pentru evitarea dublei impuneri şi prevenirea evaziunii fiscale cu privire la impozitele pe venit şi avere, semnată la Luxemburg la 14 decembrie 1993, aşa cum a fost modificată de Protocolul şi Protocolul adiţional semnate la Luxemburg la 4 octombrie 2011. Modificarea avută în vedere de Protocol se referă la eliminarea şi înlocuirea art.25 din Convenţie referitor la metodele de eliminare a dublei impuneri cu un nou articol, care prevede acordarea în statul de rezidenţă a beneficiarului venitului sau averii a unui credit fiscal pentru impozitul reţinut asupra venitului sau averii în statul din care provine aceasta, spre deosebire de prevederile actuale din Convenţie prin care venitul sau averea este scutită de impozit în statul de rezidenţă a beneficiarului venitului sau averii.
Membrii Comisiei au examinat proiectul de lege menționat mai sus, în ședința din data de 7 iunie 2023.
La lucrările Comisiei pentru buget, finanțe şi bănci deputații şi-au înregistrat prezența conform listei de prezență.
La dezbaterea proiectului de Lege au participat, în calitate de invitați,  domnul Alin Andrieș, secretar de stat în Ministerul Finanțelor.  
În urma examinării proiectului de Lege şi a opiniilor exprimate, deputații prezenți la ședință au hotărât cu unanimitatea voturilor exprimate, să propună plenului Camerei Deputaţilor prezentul raport prin care se propune adoptarea  proiectului de Lege pentru ratificarea celui de-al doilea Protocol semnat la Bruxelles, la 6 decembrie 2022, de modificare a Convenției între România și Marele Ducat de  Luxemburg pentru evitarea dublei impuneri şi prevenirea evaziunii fiscale cu privire la impozitele pe venit şi avere, semnată la Luxemburg la 14 decembrie 1993, aşa cum a fost modificată de Protocolul şi Protocolul adiţional semnate la Luxemburg la 4 octombrie 2011, în forma prezentată de Guvern.

Șef serviciu,
Giorgiana Ene

Consilier parlamentar,
Pantazescu Elena

